"Mindenkinek jogában áll hülyének lennie" - Kiakadt a csirkés álhírre Nagy Feró - Blikk.hu
Sztárvilág » Sztársztorik » „Mindenkinek jogában áll hülyének lenni” – Kiakadt a csirkés álhírre Nagy Feró
„Mindenkinek jogában áll hülyének lenni” – Kiakadt a csirkés álhírre Nagy Feró
2019. szep. 10. 20:21
A Beatrice frontembere korábban viccből csak gumicsirkét darált /Fotó: Pozsonyi Zita
Budapest – Alattomos rosszakaróimnak üzenem, a kesztyűt felvettem – összegezte Nagy Feró (72), aki elhatározta, közösségi oldalán minden róla megjelenő álhírre reagál.
– Soha életemben nem daráltam semmiféle csirkét! – fogalmazott a Beatrice vezetője, akiről tényként terjedt az interneten, hogy 40 éve koncert közben élő állatot tett egy darálóba. A névtelen blogbejegyzésben az természetesen nem szerepelt, hogy ezt a pletykát Erdős Péter (†64), a pártállami korszak könnyűzenei lemezkiadásának teljhatalmú ura indította útjára.
– A magam részéről, én nem kedvelem a Beatrice együttest. Képzelje el a kedves néző, hogy egy ilyen punkzenekar élő kiscsirkét tesz a darálóba, és az állat vére fröccsen a fehér ingükre – magyarázta évtizedekkel ezelőtt egy tévéműsorban Erdős Péter, és pár nappal az adás után a Beatricét már úgy fogadták egy vidéki művháznál, hogy „ugye itt nem lesz semmiféle csirkedarálás?”
– Egy ideig zavart ez a bélyeg, de ma már úgy vagyok vele, mindenkinek jogában áll hülyének lenni, mert aki ezt még mindig elhiszi, az nyilvánvalóan idióta. Őket nem is akarom meggyőzni. Hülye lennék! – kacagott a nemzet csótánya.
– Nekem valójában Erdős kijelentésével sem volt bajom. Ő nyíltan is vállalta, hogy a punkrockot és vele együtt a Beatricét sem kedvelte. Nem is lehetett lemezünk, amíg ő volt ott a góré. Ez is tiszta ügy. Nekem az nem tetszett, hogy nem volt reagálási lehetőségem. A 21. századi liberális véleménydiktátoroknak sem szokása, hogy megkérdezzenek. A közösségi oldalamon viszont reagálhatok. Rég nem húzom fel magam azon, hogy olyanok ítélkeznek felettem, akik mögött semmi teljesítmény nincsen. Inkább felvillanyoznak. Rákaptam a blogozásra!
17:56 Kisiklott egy tehervonat Miskolcon
17:35 Zimány Linda a szerelmi életéről: „Több kiszemelt is van”